**Molėtų rajono savivaldybės taryba**

**SPRENDIMAS**

**DĖL savivaldybės nekilnojamojo turto perdavimo pagal panaudos sutartį lietuvos kariuomenei**

2016 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 ir 6.1 papunkčiais,atsižvelgdama į Molėtų kultūros centro direktoriaus 2016 m. spalio 11 d. įsakymą Nr. V-42 „Dėl savivaldybės nekilnojamojo turto pripažinimo nereikalingu Molėtų kultūros centro funkcijoms vykdyti“ ir Lietuvos kariuomenės 2016 m. spalio – d. raštą Nr. --------- „Dėl nekilnojamojo turto poreikio“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Lietuvos kariuomenei (kodas 188732677) pagal panaudos sutartį 20 (dvidešimties) metų laikotarpiui neatlygintinai naudoti nuostatuose nurodytai veiklai vykdyti Molėtų rajono savivaldybei nuosavybės teise priklausančias ir šiuo metu Molėtų kultūros centro patikėjimo teise valdomas 91,26 kv. m ploto patalpas (plane pažymėtos 2-1, 2-2, 2-3, 2-4, perduodamų patalpų įsigijimo vertė – 10705,71 Eur, likutinė vertė 2016 m. spalio 1 d. – 5589,68 Eur) ir 3,36 kv. m ploto patalpą (plane pažymėta 1-21) ir 16,24 kv. m laiptinę – kaip bendro naudojimo patalpas pastate - kino teatre (unikalus Nr. 6295-3000-9012, registro Nr. 90/20534, plane pažymėtas 1C3p), esančiame adresu: Molėtų r. sav., Molėtai, Vilniaus g. 45.
2. Įgalioti Molėtų kultūros centro direktorę Ingą Narušienę pasirašyti 1 punkte nurodyto nekilnojamojo turto panaudos sutartį ir turto perdavimo aktą.
3. Pripažinti netekusiu galios Molėtų rajono savivaldybės tarybos 2016 m. vasario 19 d. sprendimą Nr. B1-46 „Dėl savivaldybės nekilnojamojo turto, esančio adresu: Molėtų r. sav., Molėtai, Vilniaus g. 45, išnuomojimo viešojo konkurso būdu“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras